Marshall-apu
Marshall-apu, Marshall-suunnitelma tai Euroopan palautumisohjelma oli Yhdysvaltain ensisijainen ohjelma Euroopan jälleenrakentamiseksi toisen maailmansodan jälkeen. Ohjelma oli Yhdysvaltain ulkoministerin kenraali George C. Marshallin idea. Suomi kieltäytyi sille tarjotusta Marshall-avusta. Tšekkoslovakia, Puola ja Unkari olisivat halunneet ottaa Marshall-avun vastaan, mutta Neuvostoliiton painostuksesta kieltäytyivät. Espanjalle Marshall-apua ei tarjottu Francon hallinnon vuoksi.
Thurgood Marshall
Thurgood Marshall (2. heinäkuuta 1908 Baltimore, Maryland – 24. tammikuuta 1993 Bethesda, Maryland) oli yhdysvaltalainen lakimies ja ensimmäinen afroamerikkalainen korkeimman oikeuden tuomari. Ennen korkeimman oikeuden tuomarin tehtävää Marshall toimi lakimiehenä muun muassa NAACP-järjestössä ja liittovaltion syyttäjänä. Näissä tehtävissä Marshall ajoi ja voitti korkeimman oikeuden oikeudenkäyntejä enemmän kuin kukaan muu yhdysvaltalainen.